TTCL ระดมทุนขยายธุรกิจ จ่อออกหุ้นกู้ 1,075 ลบ. ขาย 12-14 ม.ค.59
TTCL ระดมทุนขยายแผนธุรกิจ จ่อออกหุ้นกู้ 1,075 ลบ.อายุ 5 ปี ดบ. 4.40% ขายรายใหญ่ 12-14 ม.ค.59 มีธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้ 
28 ธ.ค. 2558

บริษัท ทีทีซีแอล จำกัด (มหาชน) หรือ TTCL ระบุว่า บริษัทยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 1,075 ล้านบาท อายุ 5 ปี ดอกเบี้ยคงที่ร้อยละ 4.40 ต่อปี ชำระดอกเบี้ยทุกๆ 3 เดือน ตลอดอายุหุ้นกู้ โดยหุ้นกู้ชุดดังกล่าวได้รับการจัดอันดับความน่าเชื่อถือของผู้ออกหุ้นกู้ “BBB+” โดยบริษัท ทริสเรทติ้ง จำกัด เมื่อวันที่ 28 ม.ค. 58
ทั้งนี้ บริษัทเสนอขายให้แก่ผู้ลงทุนสถาบันและผู้ลงทุนรายใหญ่ ระยะเวลาจองซื้อ วันที่ 12-14 ม.ค.59 มีธนาคารซีไอเอ็มบี ไทย เป็นผู้จัดการการจัดจำหน่ายหุ้นกู้ 
ส่วนวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อเป็นการรองรับการประกอบธุรกิจตามแผนงานการขยายธุรกิจของบริษัท  และเป็นแหล่งเงินทุนหมุนเวียนเพิ่มเติมของบริษัท
 
 